Musikant in koma gemoker oor sigaretDie Vlaamse folk-musikant, Stijn Geerts, is deur rowers in ‘n koma geslaan omdat hy glo nie sigarette by hom gehad het nie. Die voorval het in Sint Niklaas in België plaasgevind. Geerts is met ŉ skedelbreuk en bloeding op die brein in ‘n hospitaal opgeneem, waar sy toestand aanvanklik as kritiek beskryf is, maar intussen gestabiliseer het. Die polisie is op die spoor van die rooklustige rowers. Dit is dié maand presies ‘n 100 jaar sedert die eerste fabriekvervaardigde sigarette op die mark gekom het. In die VSA het die gebruik van sigarette sedert 1981 weens die gevare van dampies slaan met ongeveer die helfte afgeneem. Geerts se aanvaller het klaarblyklik nog nie gehoor hoe gevaarlik sigarette vir hul gesondheid is nie.